laion/Wikipedia-Exotic huggingface dataset:
זואי אקינס

זואי בירד אקינס (באנגלית: Zoe Byrd Akins;‏ 30 באוקטובר 1886 – 29 באוקטובר 1958) הייתה משוררת, מחזאית, סופרת, תסריטאית ועורכת אמריקאית. היא נולדה בהיומנסוויל, מיזורי, שבארצות הברית. אקינס כתבה כ-40 מחזות, כתבה וסייעה לכתוב עשרות סרטים, וזכתה בפרס פוליצר לדרמה בשנת 1935 על עיבודה הבימתי של הרומן "המשרתת הזקנה". זואי אקינס נולדה ב-30 באוקטובר 1886 לאליזבת גרין, ולתומאס ג' אקינס, בעיירה היומנסוויל, מיזורי, ארצות הברית. היא למדה בחינוך ביתי כשהייתה צעירה, וכאשר התבגרה, עברה ללמוד בבית המדרש של מונטיצ'לו, ולאחר מכן בבית ספר הוסמל הול באילינוי. מאז צעירותה, אקינס נמשכה לבמה ולתחומים הקשורים אליה. כשהייתה צעירה היא סייעה בעריכת העיתון "Reedy's Mirror" (המראה של רידי (אנ')). בבגרותה, עברה לניו יורק במטרה להפוך לשחקנית מצליחה, אך קריירה זו לא הייתה לה מקור פרנסה מספיק – מה שהוביל בסופו של דבר למעברה לקריירת כתיבה. בשנת 1929 עברה אקינס להוליווד במטרה להמשיך לתסרט ולסייע בכתיבת סרטים. בשלב מאוחר יותר היא המשיכה לכתיבה גם עבור הטלוויזיה והרדיו. במרץ של שנת 1932 נישאה אקינס להוגו רמבולד, מעצב במות ידוע. נישואים אלו לא נמשכו לזמן רב, בעקבות מותו של רמבולד באוקטובר של אותה השנה, רק כמה חודשים מאוחר יותר. זואי מתה ב-29 באוקטובר 1958 מסיבה לא ברורה, בגיל 72. בשנת 1913, כתבה אקינס את המחזה הראשון שלה – "פאפא". מחזה זה הומחז בברודוויי 6 שנים מאוחר יותר, בשנת 1919. למעשה, המחזה הראשון של אקינס שהומחז בברודוויי היה המחזה "העיר הקסומה", אשר הומחז לראשונה ב-1 באוקטובר 1915. לאחר שפאפא הומחז בברודוויי, כתבה אקינס את המחזה "דקלאסה" (Declassée), אשר הצליח מאוד. המחזה הנודע ביותר של זואי אקינס הוא מחזה בשם "המשרתת הזקנה"- עיבוד בימתי של רומן באותו השם שכתבה הסופרת אדית' וורטון. מחזה זה רץ בחודשים ינואר עד ספטמבר בשנת 1935. על העיבוד הבימתי הזה זכתה אקינס בפרס פוליצר לדרמה באותה השנה. (1) בסך הכל, 19 מחזות שאקינס כתבה או עיבדה לבמה הועלו בברודוויי. בשנות ה-20 אקינס נכנסה גם לתחום הקולנוע, כאשר אולפני קולנוע החלו לפנות אליה בבקשה לקניית הזכויות למחזותיה במטרה ליצור סרטים המבוססים עליהם. בזמן שמחזותיה עובדו לסרטים, אקינס הפכה לתסריטאית בעצמה. היא כתבה ולפעמים אף סייעה בכתיבת סרטים כגון: "שרה והבן" ("Sarah and son"), "אישה של כולם" ("Anybody's woman"), "נשים עובדות" ("Working girls") ועוד. העיר הקסומה ("The magical city"), אוקטובר 1915 פאפא ("Papa"), אפריל 1919 דקלאסה (""Declassée), אוקטובר 1919 אבא הלך לצוד ("Daddy's gone a-hunting"), אוגוסט 1921 פרח הירח ("The moonflower"), פברואר 1925 נסיך הכתר ("The crown prince"), מרץ 1927 ליוונים הייתה מילה לזה ("The Greeks had a word for it"), ספטמבר 1930 המשרתת הזקנה ("The old maid"), ינואר 1935 "אבא הלך לצוד" עובד לסרט באותו השם. "פרח הירח" - עובד לסרט בשם "הסוד של אווה". "דקלסאה" עובד לשני סרטים- האחד סרט אילם עם אותו השם (דקלאסה (אנ')), והשני סרט בשם "חייה הפרטיים". "ליוונים הייתה מילה לזה" עובד לסרט "איך להינשא למיליונר". מדיה וקבצים בנושא זואי אקינס בוויקישיתוף זואי אקינס, במסד הנתונים הקולנועיים IMDb (באנגלית) זואי אקינס, באתר AllMovie (באנגלית) זואי אקינס, במסד הנתונים הקולנועיים KinoPoisk (ברוסית) ג'ון "סי" הופווד, ביוגרפיה של זואי אקינס, באתר IMDB הערך של זואי אקינס באתר ארכיון להיסטוריה של נשים. הערך על פרס פוליצר, באתר אנציקלופדית בריטניקה הממוחשבת הערך של זואי אקינס, באתר Playbill - פלייביל
מרי קייט'י רודי

מרי קייט'י רודי (באנגלית: Mary Kathy Rudy; נולדה בשנת 1956) היא פרופסור אמריקאית באוניברסיטת דיוק ללימודי נשים, מגדר ומיניות. עבודתה רב תחומית ומשלבת בין פילוסופיה, תאולוגיה, פמיניזם ופוליטיקה. לרודי ארבעה ספרים ומעל ל-30 מאמרים אקדמיים הידועים בשל הדעות החדשניות והשנויות במחלוקת שבהם. בשנת 2012 היא זכתה בפרס דייוויד פלץ לשיפור קורס מאת אוניברסיטת דיוק על עבודתה הפרוגרסיבית.[דרושה הבהרה] מחקרה המוקדם של רודי התמקד באתיקת רבייה, אתיקה דתית, מיניות ותאוריית הפמיניזם. עבודותיה הבולטות בשנים המוקדמות למחקרה הן: "מין ומגדר הכנסייה, מיניות והטרנספורמציה של אתיקות נוצריות" (1997) ו"גיוון מוסרי בדיון על הפלות" (1996). בשני העשורים שלאחר מכן (2000-2020) עבודתה התמקדה בעיקר בבע"ח, אתיקה, טבע, תזונה, פוליטיקה ואקופמיניזם. בשנת 2011 היא הוציאה את ספרה "לאהוב חיות" (בשפת המקור: Loving Animals) בו היא טענה כי במטרה להפסיק את הניסויים בבעלי חיים וגידולם בחוות גידול תעשייתיות, על האקטיביסטים בתחום לכוון טוב יותר לרגשות העמוקים, לעיתים אפילו רוחניים שיש לבני אדם עם החיות בחייהם. ספר זה זכה לשיח רב סביבו במגוון פלטפורמות . שנה לאחר מכן, ב-2012 הוציאה רודי את המאמר "LGTBQ..Z?" אשר התייחס גם כן לנושאים כמו החייתיות ואהבת בע"ח אך קישר אותם לנושא הקוויריות ודיונים עכשוויים בנושא . בעקבות מחלה אשר סבלה ממנה רודי במשך שלוש שנים, היא חזרה להתעניין ברפואה ואתיקה ברפואה, במיוחד בנושאי לידה ומוות ובשנים 2020–2022 עסקה בנושאים אלו. בשנת 1989 קיבלה רודי תואר M.Div מאת אוניברסיטת דיוק. ארבע שנים לאחר מכן, בשנת 1993, קיבלה רודי תואר PhD מאוניברסיטת דיוק. בין השנים 1994–2000 הייתה רודי מרצה בכירה (Assistant Professor) ובשנת 2000 מונתה להיות פרופ' חבר (Associate Professor) ללימודי נשים מאת קולג' טריניטי לאומנויות ומדעים. Loving Animals: Toward a New Animal Advocacy. University of Minnesota Press, 2011. Sex and the Church: Gender, Homosexuality, and the Transformation of Christian Ethics. Boston: Beacon Press, 1997. Beyond Pro-Life and Pro-Choice: Moral Diversity in the Abortion Debate. Boston: Beacon Press, 1996. הפרופיל של קייט'י רודי באתר אוניברסיטת דיוק, באתר אוניברסיטת דיוק (פרופיל הספר של קייטי רודי "לאהוב חיות" באתר הוצאת אוניברסיטת מינסוטה), באתר הוצאת אוניברסיטת מיניסוטה פרופיל הספר של קייטי רודי "LGTBQ...Z" באתר אוניברסיטת קיימברידג', באתר אוניברסיטת קיימברידג' ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרי קייט'י רודי".
גוליבר (מרכז עסקים)

מתחם רב תכליתי "גוליבר" (באוקראינית: Багатофункціональний комплекс Гулівер) הוא מרכז עסקים הממוקם בכיכר הספורט בקייב. זהו הבניין השני בגובהו בקייב ובאוקראינה. המתחם מורכב משני בלוקים: מרכז עסקים בן 35 קומות ומתחם בילוי בן 10 קומות. "גוליבר" הוא מרכז קניות ובידור רב תכליתי בשטח כולל של למעלה מ-150,000 מ"ר, המחולק לשני בלוקים. הבלוק הראשון: אזור קניות ובילוי, הממוקם ב-10 קומות, ומבנה בן 6 קומות מעל מתחם הבילויים. התשתית של מתחם הקניות והבילוי מכילה: סופרמרקט תת-קרקעי בשטח של מעל 9000 מ"ר, חנויות ממוקמות גם ב-4 הקומות הראשונות, באולינג, קולנוע, אזור משחקים לילדים, מסעדות, מכוני יופי, מועדון כושר, בריכה באורך 25 מטר. הבלוק השני: מרכז עסקים בן 33 קומות (35 קומות עם קומות טכניות), המורכב משטחי משרדים ברמה גבוהה. המגדלים הגבוהים באוקראינה מדיה וקבצים בנושא גוליבר בוויקישיתוף אתר האינטרנט הרשמי של גוליבר (באנגלית) גוליבר, ברשת החברתית פייסבוק גוליבר, ביישום טלגרם גוליבר, ברשת החברתית אינסטגרם גוליבר, סרטונים בערוץ היוטיוב
קלווין קליין (חברה)

קלווין קליין בע"מ (באנגלית: Calvin Klein Inc. היא חברת אופנה אמריקאית. החברה נודעה בשנות ה-80 של המאה ה-20 בהלבשה התחתונה ובבגדי ג'ינס שייצרה. בנוסף לביגוד לבני כל הגילים, החברה מייצרת מוצרי עור, אבזרי אופנה, נעליים, ריהוט לבית, בשמים, קוסמטיקה, תכשיטים ושעונים. החברה נוסדה בשנת 1968 על ידי קלווין קליין ובארי שוורץ (אנ'), ובשנת 2003 נרכשה על ידי חברת PVH (אנ') תמורת כ-700 מיליון דולר. מטה החברה שוכן במידטאון מנהטן שבניו יורק. החברה נוסדה בשנת 1968 על-ידי צמד השותפים האמריקאים-יהודים וחברי הילדות, קלווין קליין ובארי שוורץ (אנ')(אנ'). קליין עסק בעיצוב בחברה, ואילו שוורץ התמקד בניהול העסקי שלה. תחילה מכרה החברה מעילי נשים, בהמשך התפתחה לביגוד ספורט, ובשנות ה-70 צברה פופולריות ומכרה קולקציות הכוללות מגוון רחב של בגדי נשים. בתקופה זו השיק קליין גם את קולקציות מכנסי הג'ינס הידועות שלו, ובחר בדרכי פרסום חדשניות יחסית לשיווקן – פרסומות בעלות אופי מיני ופרקטי. בשנת 1977 הגיעו הכנסות החברה ל-30 מיליון דולר (שהם 134 מיליון דולר בערכי 2022). לסל המוצרים הנושאים את שם החברה נוספו צעיפים, נעליים, חגורות, פרוות, משקפי שמש ומצעים. ב-1982 החל קליין לעצב תחתוני גברים ושיווק גם אותם באופן חדשני, בכך שהפך את תחתוני הגברים ממוצר פונקציונלי ופשוט למוצר אופנתי ונחשק. בסוף שנות ה-80 נקלעה החברה למשבר כספי, ונחלצה ממנו בשנות ה-90 הודות להצלחת קווי ההלבשה התחתונה, בגדי הספורט והבשמים. בשנות ה-90 עיצב ג'ון ורווטוס (אנ') בחברה תחתוני בוקסר צמוד לגברים, שלפרסומם שימש הדוגמן מארק וולברג. החברה הרחיבה את עסקיה מעבר לארצות הברית, וכיום קיימים סניפים של החברה גם באירופה, באסיה וביפן. החברה כוללת שלושה ענפים: קולקציית קלווין קליין לגברים, נשים ובית; cK לגברים ולנשים; ו"ג'ינס cK" לגברים, לנשים ולילדים. חלק ממסעות הפרסום החדשניים של החברה, כגון פרסומות מ-1993 בהן הופיעה קייט מוס בעירום בסגנון ה"הרואין שיק" (אנ'), עוררו ביקורת, ובכלל זה ביקורת של נשיא ארצות הברית ביל קלינטון על השימוש בסגנון זה; וכן פרסומות משנת 1995 שכללו מתבגרים בסצנות מיניות שונות. בשנת 2003 נרכשה החברה על ידי חברת PVH תמורת כ-700 מיליון דולר. קליין המשיך לעבוד בחברה, אך צמצם את פעילותו בה. אתר האינטרנט הרשמי של קלווין קליין (באנגלית) קלווין קליין, ברשת החברתית פייסבוק קלווין קליין, ברשת החברתית אקס (טוויטר) קלווין קליין, ברשת החברתית אינסטגרם קלווין קליין, ברשת החברתית טיקטוק קלווין קליין, באתר פינטרסט Wilson, Eric (12 במאי 2010). "Stretching a Six-Pack". The New York Times. {{cite news}}: (עזרה) Marsh, Lisa (18 בדצמבר 2002). "Phillips-Van Heusen Snags Calvin for $400M in Cash". New York Post. {{cite news}}: (עזרה)
פארוס (מרכז עסקים)

מרכז עסקים "פארוס" (באוקראינית: Бізнес-центр «Па́рус») הוא מרכז עסקים הממוקם במרכז קייב. גורד השחקים הגבוה ביותר באוקראינה בשנים 2005–2008. הבנייה החלה בשנת 2004, הפתיחה הרשמית התקיימה ב-4 באפריל 2007. עד ספטמבר 2016, גורד השחקים היה שייך בשותפות שווה לדמיטרו פירטש ולוגיף אלייב. ואז פירטש מכר את חלקו לאלייב. הפתיחה הרשמית התקיימה ב-4 באפריל 2007; בטקס החגיגי השתתפו: השגריר של הפדרציה הרוסית באוקראינה ויקטור צ'רנומירדין, מגיש הטלוויזיה הרוסי סויאטוסלב בעלזה (אנ') וסגן ראש העיר של קייב אולס דובגיי (אנ'). המגדלים הגבוהים באוקראינה מדיה וקבצים בנושא פארוס בוויקישיתוף אתר האינטרנט הרשמי של פארוס (ברוסית) פארוס, ברשת החברתית אינסטגרם https://biz.liga.net/all/nedvizhimost/novosti/firtash-prodaet-biznes-tsentr-parus-alievu
טיירי בראון

טיירי בראון (באנגלית: Tyree Brown; נולד ב-9 ביולי 2004) הוא שחקן אמריקאי, הידוע בשל משחקו בסדרת הטלוויזיה "הורים במשרה מלאה" (אנ'). בראון נולד בשנת 2004 בסן פרנסיסקו, קליפורניה. טיירי בראון החל לדגמן בגיל שלוש. זמן קצר לאחר מכן, הוא גם עסק בפרסום ברדיו. בשנת 2010, בגיל חמש, הוא נבחן לתפקיד בסדרה "הורים במשרה מלאה" ולאחר מכן לוהק לתפקיד ג'באר טרוסל, אותו גילם בלמעלה מ-100 פרקים עד 2015. בשנת 2013 נתן את קולו בשני סרטי אנימציה, "בית ספר למפלצות" ו"לשבור את הקרח". בשנת 2015 הופיע בסרט הילדים "Operation: Neighborhood Watch!". בשנת 2016 התארח בפרק בסדרת הטלוויזיה "מחשבות פליליות" ובסדרה"מאק ומוקסי". בשנת 2020 שיחק בסרטי הקולנוע "One Nation Under God" ו-"My Brothers' Crossing". טיירי בראון, במסד הנתונים הקולנועיים IMDb (באנגלית) Learn about Tyree Brown, Famous Birthdays (באנגלית) Karen Grigsby Bates, Love In Technicolor: Interracial Families On Television, KERA, ‏6 בינואר 2014 Kent Nishimura וBrandon Choe, TIFF 2022: Viola Davis, Joe Jonas, Nicolas Cage, Taylor Swift, Jennifer Lawrence, Brian Tyree Henry, and more stop by L.A. Times Photo Studio - Los Angeles Times, Los Angeles Times, ‏6 באוגוסט 2022
וולודימיר קירילוביץ' ויניצ'נקו

וולודימיר קירילוביץ' ויניצ'נקו (באוקראינית: Винниченко Володимир Кирилович‏ 28 ביולי 1880 - 6 במרץ 1951) היה מהפכן אוקראיני, מדינאי, סופר ומחזאי, הראשון שעמד בראש המזכירות הכללית של המועצה המרכזית האוקראינית של הרפובליקה העממית האוקראינית. ויניצ'נקו נולד ביליזבטגראד במחוז חרסון, באימפריה הרוסית. הוא היה הבן היחיד של אביו והבן הרביעי של אימו (אלמנה עם שלושה ילדים בעת נישואיה לאביו). הוא התבלט בבית הספר והמורה שכנע את הוריו לשלוח אותו לגימנזיה, למרות מצוקתם הכלכלית. כשהיה בגימנזיה, בכיתות הגבוהות, השתתף בארגון מהפכני, כתב שיר בהתאם ועל כך נכלא לשבוע ומאוחר יותר סולק מהגימנזיה. חרף זאת המשיך ללמוד ולהכין עצמו לבחינות הבגרות ובשנת 1900 עמד בבחינות בהצלחה. ב-1901 התחיל ויניצ'נקו לימודי משפטים באוניברסיטת קייב והתוודע לתורת הסוציאליזם. הוא הצטרף לשורות מפלגה מהפכנית, שעתידה לשנות את שמה למפלגת הפועלים הסוציאל-דמוקרטית האוקראינית. עקב פעילותו הפוליטית נעצר ב-1903, סולק מהאוניברסיטה ונכלא, אך הצליח להימלט ממעצרו. עקב פעילותו המחתרתית נעצר שוב ב-1906, אך לפני שנשפט שוחרר בערבותו של אוקראיני עשיר, פטרון של הספרות האוקראינית. הוא נמלט והיגר מרוסיה. מחוץ לרוסיה הוציא לאור, יחד עם מיכאילו הרושבסקי את המגזין "פרומין". החל מ-1907 הוא חי בלבוב, וינה, ז'נבה, פריז, פירנצה וברלין. ב-1911 נשא לאישה את רוזליה ליפשיץ, רופאה יהודיה צרפתייה. עם תחילת מלחמת העולם הראשונה שב לרוסיה, התיישב בצורה לא חוקית ליד מוסקבה ועסק בפעילות ספרותית. ב-1917, לאחר המהפכת פברואר, שב לקייב ולקח חלק בפוליטיקה האוקראינית והיה לחבר במועצה המרכזית האוקראינית. באפריל 1917 נבחר ויניצ'נקו כסגן של מיכאילו הרושבסקי וסגן ראש הראדה הקטנה. הוא מונה לראש המשלחת האוקראינית, שנשלחה לפטרוגרד ב-16 במאי 1917 כדי לנהל משא ומתן עם הממשלה הזמנית של רוסיה על ההכרה ברא'דה המרכזית כסמכות האזורית העליונה והענקת זכויות אוטונומיה לאוקראינה כחלק מרוסיה שנבנתה מחדש על פי המודל הפדרלי. מ-15 ביוני 1917, עמד ויניצ'נקו בראש המזכירות הכללית - הגוף דה פקטו של הרשות המבצעת בשטח של 9 (מאוחר יותר 5) מחוזות אוקראינים, וגם קיבל את תפקיד המזכיר הכללי (שר) לענייני פנים. לאחר מהפכת פברואר 1917 שב ויניצ'נקו לאוקראינה והחל בעבודה פוליטית פעילה. הוא היה לחבר במועצה המרכזית האוקראינית ולאחר מכן, ב-15 ביוני, עמד בראש המזכירות הכללית והתמנה למזכיר הכללי לענייני הפנים. הוא התנגד למיליטריזם, לפירוק הכוחות המזוינים וליצירת מיליציה במקום צבא סדיר, ולכן הייתה עליו ביקורת מצד מתנגדיו, במיוחד מצד סימיון פטליורה. וולודימיר ויניצ'נקו הוא המחבר של כמעט כל ההצהרות ופעולות החקיקה של הרפובליקה העממית האוקראינית. בלחץ הצבא, ב-10 ביוני 1917, בקונגרס הצבאי הכל-אוקראיני ה-2, הוא הכריז על ההאוניברסל הראשון של הראדה המרכזית וב-26 ביוני 1917, במליאת הראדה המרכזית, הצהרת המזכירות הכללית, שהכריזה על מהלך הראדה המרכזית האוקראינית ל"מימוש אוטונומיה מתמשכת" של אוקראינה. ב-29 באפריל 1918 אימצה הראדה המרכזית את חוקת הרפובליקה העממית האוקראינית. לאחר מכן, עם התגברות הלאומנות, עזב את הממשלה. פחות מחודש לאחר מכן, הוא שוב עמד בראש הממשלןה. מדיה וקבצים בנושא וולודימיר קירילוביץ' ויניצ'נקו בוויקישיתוף ולדימיר קירילוביץ' ויניצ'נקו (1880-1951), דף שער בספרייה הלאומית
סאנטו-מתיאס רובלי

סאנטו-מתיאס רובלי (בפינית: Santtu-Matias Rouvali; נולד ב-5 בנובמבר 1985) הוא מנצח ונגן כלי הקשה פיני. כיום הוא המנצח הראשי של התזמורת הפילהרמונית של טמפרה, של התזמורת הסימפונית של גטבורג ושל תזמורת פילהרמוניה. רובלי נולד בלאהטי למשפחה של מוזיקאים. הוריו של רובאלי ניגנו בתזמורת הסימפונית של לאהטי. הוא הבכור מבין שלושת הבנים במשפחתו. אחד מאחיו הצעירים מת בתאונת דרכים בגיל 23. רובלי למד כלי הקשה בצעירותו, והמשיך את לימודיו באקדמיית סיבליוס. רובלי התחרה במוקדמות הסולנים הפיניים לאירוויזיון למוזיקאים צעירים ב-2004 כנגן כלי הקשה. כנגן כלי הקשה הופיע עם תזמורות כמו התזמורת העירונית מיקלי, התזמורת הסימפונית של לאהטי ותזמורת רדיו פינלנד. בגיל 22 הוא התמקד יותר בלימודי ניצוח באקדמיית סיבליוס, שם כללו מוריו את יורמה פאנולה, לייף זגרסטאם והאנו לינטו. בספטמבר 2009 ניצח רובלי על תזמורת רדיו פינלנד כמנצח מחליף. הוא ניצח לראשונה על הסינפונייטה של טפיולה בנובמבר 2010. מאוחר יותר באותו חודש, הסינפונייטה של טפיולה כינתה את רובלי כאמן בשיתוף עם התזמורת, החל מספטמבר 2011, בהסכם של 3 שנים. רובלי ניצח לראשונה על התזמורת הפילהרמונית של טמפרה בינואר 2010. לאחר מכן חזר כמנצח אורח בדצמבר 2011. בספטמבר 2012 הודיעה התזמורת על מינויו של רובלי למנצח הראשי שלה, החל מעונת 2013–2014, עם חוזה ראשוני ל-3 שנים. חוזהו בטמפרה הוארך מאוחר יותר ל-2020. באפריל 2022, הודיעה התזמורת כי רובלי יסיים את תפקידו בטמפרה בתום עונת 2022–2023 מחוץ לפינלנד, רובלי ניצח לראשונה על התזמורת הפילהרמונית של קופנהגן בנובמבר 2011. לאחר מכן הוא הפך למנצח אורח ראשי של התזמורת הפילהרמונית של קופנהגן בעונת 2013–2014. באוגוסט 2014 ערך רובלי את הופעתו הראשונה בניצוח אורח עם התזמורת הסימפונית של גטבורג. במאי 2016, התזמורת הודיעה על מינויו של רובלי למנצח הראשי הבא שלה, החל מעונת 2017–2018, עם חוזה ראשוני ל-4 שנים. במאי 2019, התזמורת הודיעה על הארכת החוזה של רובלי עד 2025. רובלי ניצח לראשונה על תזמורת פילהרמוניה בינואר 2013. במרץ 2017 הודיעה הפילהרמוניה על מינויו של רובלי לאחד משני המנצחים האורחים הראשיים החדשים שלה, החל בעונת 2017–2018. במאי 2019, הפילהרמוניה הודיעה על מינויו של רובלי למנצח הראשי הבא שלה, החל בעונת 2021–2022, עם חוזה ראשוני ל-5 שנים. בספטמבר 2020, הפילהרמוניה הוציאה את ההקלטה הראשונה שלה עם רובלי כמנצח, הקלטה של אגם הברבורים שנעשתה ב-2019. רובלי ביצע הקלטות מסחריות עם התזמורת הפילהרמונית של אואולו עבור Ondine, ועם הפילהרמונית של טמפרה עבור Orfeo. הוא ניצח על מוזיקה של סיבליוס עם הסימפונית של גטבורג לקלאסיקות אלפא. רובלי ומשפחתו מתגוררים בלפסאמה. סאנטו-מתיאס רובלי, במסד הנתונים הקולנועיים IMDb (באנגלית) סאנטו-מתיאס רובלי, באתר ספוטיפיי סאנטו-מתיאס רובלי, באתר AllMusic (באנגלית) סאנטו-מתיאס רובלי, באתר MusicBrainz (באנגלית) סאנטו-מתיאס רובלי, באתר Discogs (באנגלית)
הסיוט של מיקי

הסיוט של מיקי (באנגלית: Mickey's Nightmare) הוא סרט הנפשה קצר אמריקאי משנת 1932 בכיכובם של מיקי מאוס ופלוטו. זה היה הסרט ה-44 בסדרת "מיקי מאוס" שיצא לאקרנים והשמיני באותה השנה. בנוסף זהו הסרט הראשון שהופץ על ידי יונייטד ארטיסטס, והוא הציג פתיח כותרת חדש בתחילת הסרט הכולל את פניו של מיקי מאוס. לילה, מיקי עורך את התפילה שלו לפני השינה כשלצידו פלוטו. כשמיקי נכנס למיטה, פלוטו מצטרף אליו, אך מיקי משלח אותו לסל שלו. ברגע שמיקי נרדם, פלוטו מתגנב בחזרה למיטתו של מיקי ומלקק את פניו. מיקי חולם להציע נישואין למיני ולהתחתן עימה. לאחר החתונה, מיקי ופלוטו נמצאים בגן ומשקים את הפרחים. חסידה מגיעה ומפילה חבילה עם גור עכברים לתוך ארובת ביתם של מיקי ומיני. אבל אז, עוד חסידות מגיעות יחד עם גורי עכברים נוספים, כשהאחרונה שופכת דלי מלא בעכברונים במורד הארובה. מיקי ממהר פנימה ומוצא את מיני במיטה לצד הרבה עכברונים. כולם מתחילים לרדוף ולשחק בצורה גסה עם אביהם וכלב המחמד שלהם. עד מהרה, גורי העכברים מתחילים להשתמש במברשות בכדי לצבוע את הקיר והתקרה בצבע שחור, לא לפני שהטיחו כריות על פניו של מיקי, כשבאחרונה היה כד שהכה את מיקי כל כך חזק שהכד נשבר לחלוטין. לאחר מכן הילדים צובעים את הבית בדיו, כאשר אחד מהם משתמש בחתול ואחר בתוכי כמברשות. פניו של מיקי, הקשור וסבוך על ידי הזאטוטים, נצבעים גם כן בדיו על ידי עכברון אחד בעוד הטלפון מצלצל ושעון הקוקייה מצפצף. אבל בחדר השינה של מיקי, הוא מוצא את עצמו עטוף בסדינים כשפלוטו מלקק את פניו והתרנגול מקרקר על אדן החלון בזמן שהשעון המעורר שלו מצלצל. מיקי מתעורר ומבין שזה היה רק חלום והוא נחוש בכך שלעולם לא להתחתן עם מיני. הסרט מסתיים כשפלוטו שוב מלקק את פניו של מיקי. מיקי מאוס – וולט דיסני מיני מאוס – מרסלייט גארנר פלוטו – פינטו קולביג עכברונים – מרסלייט גארנר זהו הסרט הראשון של מיקי מאוס שהופץ על ידי יונייטד ארטיסטס. סרט קצר זה הוא בעצם גרסה מחודשת לסרט הקצר של אוסוולד הארנב, "Poor Papa", והוא גם די דומה לסרט המצויר של לוני טונס משנת 1937, "Porky's Romance". סך התינוקות שהחסידות מביאות למיקי ומיני הוא 21 עכברונים. לסרט, שיצא במקור בשחור-לבן ומאוחר בגרסה עם צבע, יש שני סצנות שהוסרו מאוחר יותר; הראשון בו אחד העכברונים משפריץ דיו על פסל וגורם לו להיראות כמושחר פנים וסצנה שנייה בה עכברון נוסף משליך על מיקי סכינים ומצמיד אותו לקיר. "הסיוט של מיקי", במסד הנתונים הקולנועיים IMDb (באנגלית) "הסיוט של מיקי", במסד הנתונים הקולנועיים KinoPoisk (ברוסית) Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4. Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}: (עזרה)
יחסי כורדיסטן העיראקית – ערב הסעודית

יחסי כורדיסטן העיראקית–ערב הסעודית הם היחסים הבילטרליים שבין כורדיסטן העיראקית וערב הסעודית. ערב הסעודית מחזיקה בקונסוליה בארביל, אך כורדיסטן העיראקית אינה מחזיקה בנציגות בערב הסעודית. במהלך המשבר ב-2007 לגבי משאל העם על מעמד כירכוכ('אנ), דווח כי ערב הסעודית הציעה למנהיגי כורדיסטן העיראקית 2 מיליארד דולר בתמורה לדחיית המשאל בעשר שנים. נטען כי ערב הסעודית סיפקה תמיכה להמפלגה הדמוקרטית של כורדיסטן האיראנית באמצעות הקונסוליה שלה בארביל, בירת כורדיסטן העיראקית, כחלק מהסכסוך האיראני–סעודי. לקראת משאל העם על עצמאות כורדיסטן העיראקית ב-2017 אמר שר החוץ של ערב הסעודית, "[ערב הסעודית] מקווה לתבונתו של הנשיא בארזאני לא לערוך את משאל העם". Harvard, Reports from other databases (no URL), Cite Them Right, 2021 doi: 10.5040/9781350927964.180 Saudi Arabia offers Kurds 2 billion dollars to give up Kirkuk (אורכב 20.03.2008 בארכיון Wayback Machine), Middle East Online, 2007-04-03, accessed Saudi Arabia offers Kurds 2 billion dollars to give up Kirkuk "Saudi Arabia says hopes Kurdistan vote will not take place". Reuters (באנגלית). 2017-09-20. נבדק ב-2022-10-23.
יחסי ארמניה – כורדיסטן העיראקית

יחסי ארמניה–כורדיסטן העיראקית הם היחסים הבילטרליים שבין ארמניה לכורדיסטן העיראקית. היחסים מתוארים כ'לבביים'. היחסים ההיסטוריים בין הארמנים לכורדים התקיימו במהלך ההיסטוריה, כעמים באזור משותף וכמיעוטים באותן מדינות, כשקיים מיעוט ארמני בכורדיסטן, והם אף מיוצגים במושב השמור להם בהפרלמנט של כורדיסטן העיראקית והארמנים הטורקים חברים במפלגת העמים הדמוקרטית הפרו-כורדית. היחסים בין המדינות החלו ב-1991, כשכורדיסטן העיראקית השיגה עצמאות דה פקטו וארמניה פרשה מברית המועצות. שתי המדינות היו מהמדינות המייסדות של ארגון העמים והאומות הלא מיוצגות ('אנ) (UNPO) ב-1991, אך ארמניה, פרשה ממנו כבר ב-1992, עקב התקבלותה לאו"ם. הנהגת כורדיסטן העיראקית גינתה במידה רבה את זוועות רצח העם הארמני והתנצלה בשם העם הכורדי עליו רצח העם. שר החוץ של ארמניה, אדוארד נאלבדין, אמר לקראת משאל העם על עצמאות כורדיסטן העיראקית ב-2017, כי ארמניה מקווה ליישוב של שלום בייחס למצב שנוצר בעקבות משאל העם הכורדי. הוא גם אמר כי ארמניה מקווה כי השלטון המרכזי העיראקי והממשלה האזורית של כורדיסטן יצליחו להימנע מסיסוך, ולמצוא דרכים ליישב את העניין בשלום. בשנת 2017, הקהילה הארמנית בכורדיסטן העיראקית תמכה במשאל העם על עצמאות כורדיסטן העיראקית, תוך שהיא מתייחסת גם לתמיכה הכורדית בארמנים במהלך רצח העם הארמני. נטען כי לוחמים כורדים-עיארקיים לחמו לצד הכוחות הארמניים במהלך מלחמת נגורנו קרבאך השנייה ב-2020, שם התעמת הכוח הבדלני הארמני עם כוחות הצבא האזרבייג'ניים באזור. ארמניה מחזיקה בקונסוליה בארביל, אך כורדיסטן העיראקית אינה מחזיקה בנציגות בארמניה. Armen Hareyan, An important Kurdish Leader in Turkey apologizes to Arameans, HULIQ, ‏26 בינואר 2009 (באנגלית) A1Plus, A1Plus (בארמנית) PDK-XOYBUN; wiha, di xizmeta, Kurd û Kurdistanê daye : Pirojeya Kurdistana Mezin, Pirojeyên Aborî û Avakirin, Pirojeyên Cand û Huner, Lêkolîna Dîroka Kurdistanê, Perwerdeya Zimanê Kurdî, Perwerdeya Zanîn û Sîyasî, Weşana Malper û TV yên Kurdistane. - Content, www.xoybun.com Hurriyet DN Online with wires, Pro-Kurdish party leader apologizes to Armenians for 1915 incidents, www.hurriyet.com.tr (בטורקית) ‘Kurdish question’ can't be understood ignoring the Armenian genocide, The Kurdistan Tribune, ‏1 במאי 2014 (באנגלית) "Armenia MFA hopes for peaceful settlement regarding Iraqi Kurdistan referendum on independence". News.am. נבדק ב-28 בספטמבר 2017. {{cite web}}: (עזרה) Armenian Assembly of America, Armenian Assembly Salutes Referendum and Results in Iraqi Kurdistan, Armenian Assembly of America, ‏26 בספטמבר 2017 (באנגלית) "Nagorno-Karabakh: The Armenian-Azeri 'information wars'". BBC News (באנגלית). 2020-10-26. נבדק ב-2021-01-05. Harvard, Reports from other databases (no URL), Cite Them Right, 2021 doi: 10.5040/9781350927964.180
תומאש קנדז'ורה

תומאש קארול קנדז'ורה (בפולנית: Tomasz Karol Kędziora; נולד ב-11 ביוני 1994 בסולחוף שבפולין) הוא כדורגלן פולני המשחק בעמדת המגן הימני בקבוצת דינמו קייב מליגת העל האוקראינית ובנבחרת פולין. קנדז'ורה גדל במחלקת הנוער של UKP ז'לונה גורה ולך פוזנן. בשנת 2012 החל לשחק בקבוצה הבוגרת של המועדון במסגרת ליגת העל הפולנית. ב-11 ביולי 2017 חתם קנדז'ורה על חוזה לארבע עונות בדינמו קייב מליגת העל האוקראינית. ב-17 במרץ 2022 הושאל קנדז'ורה ללך פוזנן מליגת העל הפולנית עד לתום עונת 2022/2023. ב-13 בנובמבר 2017 ערך קנדז'ורה את הופעת הבכורה שלו בנבחרת פולין, בהפסד 1-0 לנבחרת מקסיקו במשחק ידידות. הוא היה חלק מסגל הנבחרת ביורו 2020, אך לא שיחק בטורניר. ב-9 באוקטובר 2021 הבקיע את שער הבכורה שלו בנבחרת, בניצחון 5-0 על נבחרת סן מרינו במסגרת מוקדמות מונדיאל 2022. לך פוזנן אליפות פולין (2): 2014/2015, 2021/2022 הסופר קאפ הפולני (2): 2015, 2016 דינמו קייב אליפות אוקראינה (1): 2020/2021 הגביע האוקראיני (2): 2019/2020, 2020/2021 הסופר קאפ האוקראיני (3): 2018, 2019, 2020 מדיה וקבצים בנושא תומאש קנדז'ורה בוויקישיתוף תומאש קנדז'ורה, ברשת החברתית אינסטגרם תומאש קנדז'ורה, באתר Transfermarkt תומאש קנדז'ורה, באתר Soccerway תומאש קנדז'ורה, באתר WorldFootball.net תומאש קנדז'ורה, באתר National Football Teams תומאש קנדז'ורה, באתר FootballDatabase.eu Томаш КЕНДЗЕРА – гравець "Динамо" (Київ)! באתר הרשמי של דינמו קייב, 11 ביולי 2017 (באוקראינית) Tomasz Kędziora zagra w Lechu באתר הרשמי של לך פוזנן, 17 במרץ 2022 (בפולנית)